Dastur bo`limlari - Оптималлаштирилган ўқув дастури

Оптималлаштирилган ўқув дастури
Оптималлаштирилган ў ув дастури
5-SINF Jismoniy tarbiya 68 soat (haftasiga 2 soat) (GIMNASTIKA) Nazariy ma`lumotlar: 1.Ertalab darsgacha o`tkaziladigan gimnastika mashqlarini bajarish qoidalari. 2. Maktab o`quvchilarining ovqatlanish tartibi. 3. Jismoniy mashqlarni bajarishda qo`llaniladigan gigienik omillar. 4. Jismoniy mashqlarni bajarishda shikastlanishning oldini olish. Umumrivojlantiruvchi mashqlar: Buyumsiz va buyumlar bilan bajariladigan mashqlar. Sakrashlar, cho`qqayib o`tirishlar, har xil yo`nalishda egilish va tayanishlarni, birga qo`shilgan mashqlar majmuasini bajarishni o`rgatish. AKROBATIKA Bir oyoqda (chap yoki o`ng) "Qaldirg`och" bo`lib turish. Oldinga ikki marta o`mbaloq oshish, orqa tomonga oyoqlarni yuqoriga ko`tarib kuraklarda tik turish, chalqancha yotgan holda ko`prik hosil qilish. Turgan joyda bir qadam oldinga chiqib, qo`llarni yonga ko`tarish Muvozanatni saqlash mashqlari. 1. Yakka cho`p yonida ikki qo`l bilan tayanib, o`ng oyoqni oldinga siltab otkazib, yakka cho`p ustiga chiqib chap tomonga burilib, oyoqlarni ochib o`tirish (yakka cho`p balandligi 900-100 sm). 2. Oyoqlarni orqaga siltab, oldinga qo`llarni bukib qorinda yotish. 3. Qo`llarni yozib (to`g`irlab) gavdani ko`tarib turish. 4. O`ng oyoqni oldinga bukib, yarim o`tirib, qo`llarni yonga uzatish. 5. Chap oyoqni o`ng oyoq orqasiga qo`yib, qo`llarni yondan yuqoriga ko`tarib, oyoq uchida tik turish. 6. Chap oyoqni yarim bukib oldinga qadam tashlab yurish, o`ng qo`lni orqadan doira shaklida aylantirib yuqoriga ko`tarish. 7. O`ng oyoqni chap oyoq kabi bukib oldinga qadam tashlab, chap qo`lni orqadan aylantirib yuqoriga ko`tarish. 8. Chap oyoqni o`ng oyoq yoniga qo`yib, chap tomonga burilish, qo`llarni oldinga tushirib orqaga uzatish, oyoqlarni yarim bukkan holda yuqoriga kerilib sakrab tushish (yakka cho`p bo`lmagan taqdirda gimnastik o`rindiqda bajarilishi mumkin). Quvnoq o`yinlar va estafetalar. O`rgatilgan akrobatika mashqlaridan, sakrash, yurish, to`siqlardan o`tish, arg`amchi, gardishlarda o`rgatilgan mashqlardan, to`plarni polga urib yurish mashqlaridan iborat quvnoq o`yinlar va estafetalarni o`tish. O`quvchilarga qo`yilgan talablar: 1. 6-8 ta gimnastik mashqlarni mustaqil bajara olish. 2. Oldinga, orqaga o`mbaloq oshish. 3. Oyoq-qo`llar cho`zilib, chiqib yoki singanda birinchi tibbiy yordam ko`rsatish qoidalarini bilish. 4. Turnikda tortilish. 5. Gimnastik o`rindiqqa tayanib qo`llarni bukish va yozish. Qizlar uchun 4-6 marta. 6. Mashg`ulot vaqtida sport kiyimlariga, gigienik qoidalarga e`tibor berishni bilish. O`quv mezonlari
Uyga beriladigan topshiriqlar: 1. Har quni 5-6 daqiqa ertalabki gimnastika mashqini bajarish. 2. Turnikda tortilish (5-6 marta) - o`g`il bolalar uchun. 3. Polga tayanib 10-12 marta qo`llarni bukish va yozish (o`g`il bolalar). 4. O`rindiqqa tayanib qo`llarni 8-10 marta bukish va yozish (qizlar). 5. Chalqancha yotgan holda 90° gacha gavdani 12-15 marta ko`tarish. 6. Har kuni 4-6 daqiqa sekin yugurish. YENGIL ATLETIKA Nazariy ma`lumotlar: Jismoniy mashqlar mashg`ulotining gigienik qoidalari. Uyga berilgan mashqlarni mustaqil ravishda bajarish qoidalari. Yugurish vaqtida to`g`ri nafas olish, o`quvchilarning harakat va ovqatlanish tartibi. Mashg`ulot paytida xavfsizlik qoidalari. O`quvchilarga qo`yilgan talablar: Yengil atletika bo`yicha mashqlarni bajarishda xavfsizlik qoidalarini bilish zarur; yengil atletika bo`yicha o`quv mezonlarini egallash. Past startdan yugurishni o`rganish, 200-300 metrga 4-5 metrga yugurish bilan almashlab yugurishni birga qo`shib olib borish, tepalikka va tepalikdan pastga yugurib tushish. 3x10 metrga mokqisimon yugurish. 30, 60, 100, 400, 1000 metr masofalarga yugurish. Yugurib kelib “Oyoq bukish” usulida uzunlikka sakrashni o`rganish, yugurib kelib “Hatlab o`tish” usulida balandlikka sakrash mashqlarini bajarish. Ertalabki gigienik gimnastika bo`yicha uyga berilgan vazifani bajarish. O`quv mezonlari: 1. 60 metrga yugurish: - o`g`il bolalar - 10,3 - 10,8 - 11,3 soniya; - qiz bolalar - 10,5 - 11,0 - 11,5 soniya. 2. Yugurib kelib uzunlikka sakrash: - o`g`il bolalar - 330 - 300 - 250 sm; - qiz bolalar - 300 - 260 - 220 sm. 3. Yugurib kelib balandlikka sakrash: - o`g`il bolalar - 100 - 90 - 80 sm; - qiz bolalar - 90 - 80 - 70 sm. 4. 1000 metrga yugurish: - o`g`il bolalar - 4,20 - 4,40 - 5,10 daqiqa; - qiz bolalar - 5,30 - 6,00 - 6,30 daqiqa. 5. 1500 metr ga yugurish: - o`g`il bolalar - masofani yugurishda yurish bilan yugurishni almashlab olib borish (vaqt hisobga olinmaydi). 6.To`pni uloqtirish: - o`g`il bolalar- 35-30 - 22 metr; - qiz bolalar-22 – 19- 16 metr. 7. 4 X 10 metrga mokisimon yugurish: - o`g`il bolalar - 10,6 - 11,1 - 11,6 soniya; - qiz bolalar- 11,1 - 11,6- 12,1 soniya. Uyga beriladigan topshiriqlar: 1. Ertalabki gigienik gimnastika (badan tarbiya). 2. 8-9 daqiqa davomida asta-sekin yugurish. 3. Turgan joyda tizzani baland ko`tarib yugurish (3 x 10 metrga). 4. Pastdan yuqoriga va yuqoridan pastga yugurish (5-6 x 20-30 metrga). 5. Turgan joydan tennis koptogini devorga uloqtirish (to`g`ri bajarish, 10—13marta). 6. Bir daqiqa davomida arg`amchida sakrash. 7. Turgan joyda uzunlikka sakrash (10—12 marta). 8. Oyoqdan-oyoqqa sakrash (kiyikcha sakrash) (20 marta). 9. 3-5 metrdan yugurib kelib uzunlikka sarash. BASKETBOL Nazariy ma`lumotlar: 1. Mustaqil uy topshiriqlarini bajarish qoidalari. 2. Chiniqtirishning ahamiyati. 3. Mini-basketbol o`yinining qoidalari. Download 1,7 Mb.
|